# Mariona Caldentey Oliver

Maria Francesca Caldentey Oliver (Felanitx, 19 de març de 1996), coneguda popularment com a Mariona Caldentey, és una futbolista mallorquina que juga actualment a l'Arsenal. Pot jugar com a davantera en qualsevol de les posicions atacants o fins i tot d'interior. Un dels seus gols en la Copa del Món Sub-20 de 2016 disputada a Papua Nova Guinea va ser triat com a millor gol del campionat. És internacional amb la Selecció femenina de futbol d'Espanya, amb la qual va disputar l'Eurocopa de 2017, en la qual va arribar a quarts de final, el Mundial de 2019, vuitfinalistes, l'Eurocopa de 2022, quartfinalistes i el Mundial de 2023 que van guanyar.

## Biografia

Nascuda en la localitat mallorquina de Felanitx, es filla de Miquel Àngel Caldentey i Maria Oliver, infermera de professió. El seu pare va morir de manera sobtada el 2018, als 55 anys d'edat. Té un germà més gran. Va aprendre a tocar el piano amb la seva àvia Maria.
Va començar a jugar al futbol als cinc anys en l'equip del seu poble. Tot i no haver-se format a La Masia, és del Barça de tota la vida; equip al que va arribar als 18 anys. El seu pare va ser un dels impulsors de la penya blaugrana Els Tamarells.
És graduada en Ciències de l'Activitat Física i de l'Esport i ha manifestat la seva intenció de ser professora i dedicar-se a la docència.
L'estiu de 2020 el camp municipal de Felanitx va ser batejat amb el seu nom.

## Trajectòria
### U. D. Collerense

Va començar la seva carrera a la Unió Esportiva Collera, equip del Coll d'en Rabassa on es va formar com a futbolista. Allà va jugar fins als divuit anys, quan va fitxar pel F.C. Barcelona. Durant la seva etapa en el club balear, Caldentey va haver de superar diverses lesions. Va debutar a Primera Divisió amb només 15 anys i va disputar dues temporades en la Lliga Iberdrola amb el Collerense abans de viatjar a la Ciutat Comtal per vestir la samarreta blaugrana.

### F. C. Barcelona

L'estiu de 2014, el F. C. Barcelona va fer oficial el fitxatge de la mallorquina. En la seva primera temporada en el club blaugrana, Caldentey es va proclamar campiona de la Copa Catalunya i de la Liga espanyola amb les seves companyes.
Al començament de la temporada 2015-2016, el club va revelar que Mariona cambiava el seu dorsal pel '9', que mantè a l'actualitat. 2015 va ser l'any en què el primer equip femení es va convirt en professional, convirtint-se així en el primer club de la Lliga Espanyola femenina en ser-ho. L'equip va aconseguir classificar-se per a la final de la Copa de la Reina, però va caure derrotat en la final per l'Atlètic de Madrid, que va conquistar la primera Copa de la seva història. També van ser subcampiones de Lliga per darrere de l'Athletic Club.
A la temporada 2016-2017, el Barcelona va arribar a les semifinals de la Lliga de Campions per primera vegada en la història del club i dels equips de la lliga Iberdrola. El Paris Saint Germain les va eliminar amb un global de 5–1.
La seva quarta temporada com blaugrana va estar marcada per una greu lesió que la va tenir allunyada quatro mesos dels terrenys de joc. Es va lesionar en el partido de vuitens de final de la Lliga de Campions disputat en el Miniestadi a novembre de 2017. Els serveis metges del club van revelar que patia un esquinç de lligament col·lateral del genoll esquerre. Caldentey va acabar la temporada amb 14 partits jugats en lliga i 8 gols. El juny, ja recuperada de la lesió, va poder jugar la final de la Copa de la Reina davant l'Atlético de Madrid, i va ser l'heroïna de l'equip en marcar l'únic gol de la final als darrers minuts de la pròrroga.
L'agost de 2018, Caldentey va patir una lesió mentre estava concentrada amb la selecció espanyola que la va impedir començar la temporada amb normalitat. A l'abril de 2019, el club va anunciar per mitjà dels seus canals oficials la renovació del contracte de la mallorquina fins al 2022.
El Barcelona va tornar a proclamar-se subcampió de lliga darrere l'Atlético de Madrid. Mariona va tancar la seva cinquena temporada a Barcelona amb 20 partits jugats i 9 goles. En competició europea, va disputar 7 partits i va marcar 2 gols, un dels que va servir per classificar l'equip per disputar la primera final de la història de la secció de fútbol femenina del club i de qualsevol equip de la lliga. Caldentey va formar part de l'onze inicial per jugar la final, que el Barcelona va perdre 4-1 davant l'Olympique de Lyon. Jugadores i staff tècnic han considerat sovint la final perduda a Budapest un punt d'inflexió pels èxits posteriors.
El 7 de gener de 2020 l'equip va disputar el partit de lliga corresponent a la 15ª jornada davant l'Athletic Club a l'estadi d'San Mamés davant 32.068 espectadores, en el qual Caldentey va obrir el marcador. Al febrer es va disputar la primera Supercopa d'Espanya femenina de la història; partit que les blaugrana van jugar davant de la Reial Societat i que va guanyar amb un contundent 1-10 en el qual va jugar de titular. Al maig l'equip de Lluís Cortés el Barça es va proclamar campió de la Lliga Iberdrola a falta de vuit jornades per disputar a causa a la suspensió de la competició domèstica per la pandèmia de COVID-19. Amb vint-i-nou partits disputats sumava dinou victòries i dos empats, amb nou punts més que el segon, l'Atlético de Madrid. Els seus registres en Lliga van ser de 17 partits jugats, 6 gols marcats i 5 assistències. L'agost, sense ritme de competició, van classificar-se per a les semifinals de la Lliga de Campions eliminant l'Atlético de Madrid per 1-0, a partit únic i a porta tancada, però van caure eliminades en semifinals enfront del Wolfsburg amb el mateix resultat.
La Copa de la Reina va ser ajornada a causa de la pandèmia i el tram final de la competició es va jugar al febrer de 2021. Les blaugranes es van enfrontar a la final a l'Escuelas de Fútbol de Logroño a l'estadi de La Rosaleda de Màlaga on van guanyar per 3 gols a zero.
La temporada següent van jugar per primer cop al Camp Nou un partit de futbol femení, el derbi contra l'Espanyol. Una jugada de Caldentey fent un regat en aquest partit es va fer viral a les xarxes socials. Les blaugranes es van proclamar campiones de Liga per segon cop consecutiu el 9 de maig de 2021 a falta de 8 partits per disputar. L'equip va aconseguir el primer triplet amb un paper destacat de Mariona, havent disputat tots els partits de la temporada. Va jugar els 34 partits de Lliga, els 9 de Lliga de Campiones, a més dels de Copa de la Reina i Supercopa d'Espanya. Els seus registres golejadors, els millors de la seva carrera, la van situar com una de les màximes golejadores de l'equip.
La temporada 2021-22 novament va estar marcada per les lesions. Només va poder jugar 24 partits i va marcar vuit gols entre totes les competicions. L'equip va guanyar per primer cop tots els títols a nivell domèstics, però va perdre la final de la Lliga de Campions novament davant l'Olympique de Lyon, partit en que va ser titular i va ser substituïda per Lieke Martens.
A la temporada 2022-23 van tornar a conquerir la Lliga de Campions, però en aquesta temporada no van poder conseguir la Copa de la Reina, excloses de la competició per l'alineació indeguda de Geyse Ferreira, després d'haver guanyat el partit per 0-9.
A la temporada 2023-24 l'equip va guanyar novament el títol de lliga, el 5è de forma consecutiva per primer cop a la història del club (tant a la secció de futbol masculina com de la femenina) i de la lliga espanyola femenina. Van guanyar el títol de forma matemàtica el 4 de maig amb una victòria davant el Granada (1-4). Van celebrar el títol la següent jornada, en què l'equip rebia l'Athlètic Club de Bilbao, precisament el dia que Mariona celebrava el seu partit núm. 300 amb el Barcelona. Mariona va obrir el marcador i va marcar el sisè gol, que suposava el gol número 3.000 de la història del primer equip femení del Barça entre les lligues de Primera i Segona divisió. La setmana següent va marcar un altre doblet a la final de la Copa del Rei, davant la Reial Societat (8-0). Al juny de 2024 finalitzà el seu contracte i decidí no renovar.

## Palmarès
### Campionats estatals

| Títol | Club | Any |
| Lliga Espanyola | FC Barcelona | 2015 |
| Lliga Espanyola | FC Barcelona | 2020 |
| Lliga Espanyola | FC Barcelona | 2021 |
| Lliga Espanyola | FC Barcelona | 2022 |
| Lliga Espanyola | FC Barcelona | 2023 |
| Lliga Espanyola | FC Barcelona | 2024 |
| Copa de la Reina | FC Barcelona | 2017 |
| Copa de la Reina | FC Barcelona | 2018 |
| Copa de la Reina | FC Barcelona | 2020 |
| Copa de la Reina | FC Barcelona | 2021 |
| Copa de la Reina | FC Barcelona | 2022 |
| Copa de la Reina | FC Barcelona | 2024 |
| Supercopa | FC Barcelona | 2020 |
| Supercopa | FC Barcelona | 2022 |
| Supercopa | FC Barcelona | 2023 |
| Supercopa | FC Barcelona | 2024 |
| Copa Catalunya | FC Barcelona | 2014 |
| Copa Catalunya | FC Barcelona | 2015 |
| Copa Catalunya | FC Barcelona | 2016 |
| Copa Catalunya | FC Barcelona | 2017 |
| Copa Catalunya | FC Barcelona | 2018 |
| Copa Catalunya | FC Barcelona | 2020 |

### Campionats internacionals

| Títol | Equip | Seu | Any |
| Copa Algarve | Selecció espanyola | Portugal | 2017 |
| Lliga de Campions | FC Barcelona | Göteborg | 2021 |
| Lliga de Campions | FC Barcelona | Eindhoven | 2023 |
| Lliga de Campions | FC Barcelona | Bilbao | 2024 |

### Premis individuals

Premi Kubala al millor gol de la temporada 2022-23.

## Referències

* ↑ «Mariona». fcbarcelona.cat. [Consulta: 10 octubre 2021].
* ↑ Sport «La azulgrana Mariona Caldentey, autora del mejor gol del Mundial sub-20» (en castellà). sport, 12-12-2016.
* ↑ «La selección femenina, con la mallorquina Mariona Caldentey titular, debuta en la Eurocopa con victoria» (en castellà). Ultima Hora, 19-07-2017.
* ↑ «Nueve del Barça, convocadas por la selección española». Mundo Deportivo, 11-01-2017. [Consulta: 14 gener 2017].
* ↑ «Virginia Torrecilla, Mariona Caldenteny y Patri Guijarro convocadas con la Selección Española Absoluta». Futbol Balear, 11-01-2017. [Consulta: 14 gener 2017].
* ↑ «Así vivimos la eliminación de España en los penaltis». MARCA, 30-07-2017. [Consulta: 29 desembre 2019].
* 1 2 3 4 5 Artigues Ribas, Maria. «¿Cómo que Mariano? Es Mariona» (en castellà). Marca.com, 21-09-2020. [Consulta: 6 octubre 2021].
* ↑ Parra, Pablo. «Mariona Caldentey, la futbolista que prefiere no 'ficharse' en el Fantasy» (en castellà). Marca.com, 12-11-2019. [Consulta: 9 octubre 2021].
* ↑ «England - Spain» (en anglès). UEFA. [Consulta: 10 maig 2024].
* ↑ Menayo, David. «Mariona: "Lo primero que haga cuando se pueda salir es ir a un japonés a comer un buen sushi"» (en castellà). Marca.com, 26-03-2020. [Consulta: 6 octubre 2021].
* ↑ «Fallece el padre de Mariona Caldentey» (en castellà). Mundo Deportivo, 04-11-2018. [Consulta: 6 octubre 2021].
* ↑ Santiago, Lucía. «Mariona Caldentey: "El fútbol fue mi vía de escape cuando se murió mi padre"» (en castellà). Diario de Mallorca, 15-06-2019. [Consulta: 6 octubre 2021].
* 1 2 3 Giovio, Eleonora. «Mariona Caldentey, la pianista de La Roja» (en castellà). El País, 10-06-2019. [Consulta: 6 octubre 2021].
* 1 2 3 4 «Quién es Mariona Caldentey, la 'salvadora' del Barça que creció en la calle autor=Giner, Christian» (en castellà). El Confidencial, 07-04-2019. [Consulta: 6 octubre 2021].
* 1 2 3 Gil, Aimara. «Mariona, ADN de La Masía» (en castellà). AS.com, 29-04-2019. Arxivat de l'original el 2021-10-06. [Consulta: 6 octubre 2021].
* ↑ Fra, Amalia. «Mariona: "Toco el piano porque me ayuda a desconectar"» (en castellà). AS.com, 10-11-2019. [Consulta: 6 octubre 2021].
* ↑ «Las futbolistas del FC Barcelona serán leyenda» (en castellà). Fashion and Arts Magazine, 28-01-2020. Arxivat de l'original el 2021-07-11. [Consulta: 6 octubre 2021].
* ↑ Gil, Aimara. «Mariona Caldentey ya tiene un campo con su nombre en Felanitx» (en castellà). AS.com, 10-07-2020. [Consulta: 6 octubre 2021].
* ↑ Pacheco, Isabel. «El barrio de Mallorca en el que nacen las internacionales de la Roja» (en castellà). La Razón, 15-06-2019. [Consulta: 6 octubre 2021].
* ↑ Vallès, Jaume. «Mariona Caldentey ficha por el Barcelona de Primera División» (en castellà). Diario de Mallorca, 31-07-2014. [Consulta: 6 octubre 2021].
* ↑ Villarubia, Begoña. «Arranca la temporada para el Femenino» (en castellà). Mundo Deportivo, 30-07-2014. [Consulta: 6 octubre 2021].
* ↑ Soria, Miki. «El FC Barcelona femenino, campeón de liga por cuarta vez consecutiva» (en castellà). Sport, 18-04-2015. [Consulta: 7 octubre 2021].
* ↑ «Los dorsales del Femenino para la temporada 2015/16» (en castellà). PBCC. [Consulta: 7 octubre 2021].
* ↑ Irigoyen, Juan. «Del desván al escaparate» (en castellà). El País, 27-12-2015. [Consulta: 7 octubre 2021].
* ↑ Hidalgo, Mamen. «María Teixidor, artífice de la profesionalización del Barcelona Femení» (en castellà). Newtral, 11-10-2020. [Consulta: 7 octubre 2021].
* ↑ Villarrubia, Begoña «Fútbol femenino: Las diez claves del nuevo Barça» (en castellà). Mundo Deportivo, 24-08-2015 [Consulta: 5 juny 2021].
* ↑ Irigoyen, Juan «Del desván al escaparate» (en castellà). El País, 27-12-2015. ISSN: 1134-6582 [Consulta: 5 juny 2021].
* ↑ «El Barça pierde la Copa de la Reina ante el Atlético» (en castellà). El Periódico, 26-06-2016 [Consulta: 5 juny 2021].
* ↑ EFE. «Fútbol femenino | El Barça femenino logra un histórico pase a semifinales de la Champions» (en castellà). RTVE.es, 29-03-2017. [Consulta: 7 octubre 2021].
* ↑ «Mariona Caldentey permanecerá cuatro meses de baja» (en castellà). Diario de Mallorca, 23-11-2017. [Consulta: 7 octubre 2021].
* ↑ Morlà, Pedro. «Caldentey en la fase final de recuperación» (en castellà). Cadena SER, 06-03-2018. [Consulta: 7 octubre 2021].
* ↑ Expósito, José María. «Un milagroso gol de Mariona da la Copa de la Reina al Barça» (en castellà). elperiodico, 02-06-2018. [Consulta: 7 octubre 2021].
* ↑ «Mariona Caldentey abandona concentración de la selección por lesión» (en castellà). Noticias de Mallorca. [Consulta: 9 octubre 2021].
* ↑ «El Barça renova Alexia Putellas, Mariona Caldentey, María León i Leila Ouahabi per a les tres pròximes temporades». CCMA, 25-04-2019. [Consulta: 9 octubre 2021].
* ↑ García, Elena. «Mariona Caldentey renueva con el Barça hasta 2022» (en castellà). Diario de Mallorca, 25-04-2019. [Consulta: 9 octubre 2021].
* ↑ «Mariona Caldentey clasifica al Barça para la final de la Champions» (en castellà). Última Hora, 28-04-2019. [Consulta: 9 octubre 2021].
* ↑ La Sexta Deportes. «Histórico: el Barcelona femenino jugará su primera final de Champions League» (en castellà). La Sexta, 28-04-2019. [Consulta: 9 octubre 2021].
* ↑ «Lyon-Barcelona» (en anglès). UEFA.com. Arxivat de l'original el 18 maig 2019. [Consulta: 9 octubre 2021].
* ↑ Gil, Albert. «¡Las jugadoras del Barça, campeonas de Europa!» (en castellà). Planeta Deporte. Arxivat de l'original el 5 de juny 2021. [Consulta: 5 juny 2021].
* ↑ Dotras, Oriol. «El salto de calidad del Barça en Europa» (en castellà). La Vanguardia, 21-08-2020. [Consulta: 5 juny 2021].
* ↑ «Mariona Caldentey: 'Ha sido un día para no olvidar'» (en castellà). Mundo Deportivo. [Consulta: 9 octubre 2021].
* ↑ Jiménez, Mayca. «Mariona y Oshoala rescatan al Barça ante 32.068 espectadores» (en castellà). AS.com, 05-01-2020. [Consulta: 9 octubre 2021].
* ↑ Muñoz, Felip «El Barcelona se da un festín ante la Real y levanta la primera Supercopa de la historia» (en castellà). Mundo Deportivo, 09-02-2020 [Consulta: 5 juny 2021].
* ↑ «Campiones de la Primera Iberdrola 2019-20!». FC Barcelona, 08-05-2020. [Consulta: 5 juny 2021].
* ↑ Jiménez, Mayca «El Barça, pentacampeón» (en castellà). As, 08-05-2020 [Consulta: 5 juny 2021].
* ↑ Gascón, Javier «'Estamos fastidiadas, hemos perdonado al Wolfsburgo'» (en castellà). Mundo Deportivo, 25-08-2020 [Consulta: 5 juny 2021].
* ↑ Poquí, Joan «¡Las azulgranas, Reinas de la Copa!» (en castellà). Mundo Deportivo, 13-02-2021 [Consulta: 5 juny 2021].
* ↑ «Barça Femení – Espanyol: Golejada històrica al Camp Nou (5-0)». fcbarcelona.cat, 06-01-2021. [Consulta: 7 gener 2021].
* ↑ Polo, Edu. «Gol histórico de Alexia en el Camp Nou» (en castellà). El Mundo Deportivo, 06-01-2021. [Consulta: 7 gener 2021].
* ↑ Villarrubia, Begoña. «Hope Solo se rinde al genial regate de l'azulgrana Mariona Caldentey» (en castellà). Mundo Deportivo, 08-01-2021. [Consulta: 9 octubre 2021].
* ↑ @FCBfemení. «😱 WOW 🎩@mariona8co». Twitter, 06-01-2021. [Consulta: 9 octubre 2021].
* ↑ «¡El Barça se proclama campeón de liga!» (en castellà). Sport, 09-05-2021. [Consulta: 9 octubre 2021].
* ↑ Jiménez, Mayca. «Mariona Caldentey, la gran intocable del Barça» (en castellà). AS.com, 29-04-2021. [Consulta: 9 octubre 2021].
* 1 2 Menayo, David. «La incombustible Mariona Caldentey» (en castellà). MARCA, 21-06-2021. [Consulta: 9 octubre 2021].
* ↑ «Estadístiques de Mariona Caldentey Oliver». Agrupació Jugadors. [Consulta: 10 maig 2024].
* ↑ «History: Barcelona-Lyon» (en anglès). UEFA. [Consulta: 10 maig 2024].
* ↑ «El Barça, exclòs de la Copa de la Reina per l'alineació indeguda de Geyse». CCMA. [Consulta: 10 maig 2024].
* ↑ «𝟑𝟎𝟎 𝐩𝐚𝐫𝐭𝐢𝐭𝐬 𝐨𝐟𝐢𝐜𝐢𝐚𝐥𝐬 𝐚𝐦𝐛 𝐞𝐥 𝐁𝐚𝐫𝐜̧𝐚.». FCB Barcelona Femení (via Twitter), 10-05-2024. [Consulta: 10 maig 2024].
* ↑ «El directiu responsable del futbol femení, Xavi Puig, ha fet entrega d'una samarreta commemorativa en homenatge als 300 partits disputats amb el Barça a Mariona i Patri 🔵🔴 Enhorabona, noies! 👏👏👏👏». FCB Barcelona Femení (via Twitter), 10-05-2024. [Consulta: 10 maig 2024].
* ↑ «Barça - Athletic Club: Les campiones en volen més (7-0)». fcbarcelona.cat, 10-05-2024. [Consulta: 10 maig 2024].
* ↑ Gabernet López, Josep. «Barça - Reial Societat: Campiones de Copa sense discussió! (8-0)». fcbarcelona.cat, 18-05-2024. [Consulta: 18 maig 2024].
* 1 2 «Palmarès Barça Femení». FC Barcelona. [Consulta: 9 octubre 2021].
* 1 2 3 4 5 «Mariona Caldentey Oliver - Delantera FC Barcelona» (en castellà). Futboleras. [Consulta: 9 octubre 2021].
* 1 2 «Palmarès de la Copa de la Reina» (en castellà). Sport, 02-06-2018. [Consulta: 9 octubre 2021].
* ↑ «Mariona Caldentey guanya el Trofeu Kubala 2023». CCMA, 08-07-2023. [Consulta: 10 maig 2024].

## Enllaços externs

* Mariona Caldentey Oliver, Fitxa a Soccerway